Obavijest o provedbi mjera za sprječavanje širenja zlatne žutice vinove loze

Temeljem obavijesti Ministarstva poljoprivrede, šumarstva i ribarstva, u svezi širenja zlatne žutice vinove loze, pozivamo sve posjednike odnosno vlasnike vinove loze na pojačan oprez.
Zlatna žutica vinove loze (Grapevine flavescence dorée) predstavlja ozbiljnu prijetnju vinogradarstvu, a kako bi spriječili njezino daljnje širenje, potrebno je provoditi propisane fitosanitarne mjere te pravodobno uklanjati izvore zaraze.
Fitosanitarne mjere uključuju:
· pravodobno prepoznavanje, uklanjanje i uništavanje zaraženih trsova, 
· obvezno praćenje i suzbijanje američkog cvrčka, glavnog vektora bolesti, 
· krčenje zapuštenih i napuštenih vinograda, 
· uklanjanje pavitine kao mogućeg domaćina američkog cvrčka, 
· sadnju zdravstveno ispravnog i certificiranog sadnog materijala. 
Pozivamo sve posjednike odnosno vlasnike vinograda ukoliko posumnjaju na zarazu vinove loze  uzrokovane uzročnikom zlatne žutice ili uoče zapušteni vinograd da o tome bez odgode obavijeste nadležna tijela, jer takvi trsovi nisu samo problem njihovih vlasnika već mogu ugroziti okolne nasade vinogradara.
Prijavu sumnje na zarazu zlatnom žuticom vinove loze i zapuštenih vinograda dojaviti:
Državnom inspektoratu Republike Hrvatske – fitosanitarna inspekcija
fitosanitarna.inspekcija@dirh.hr
Hrvatska agencija za poljoprivredu i hranu (HAPIH)
zlatna.zutica@hapih.hr
czb@hapih.hr

